CELEX: 32017R0762
Language: sk
Date: 2017-04-25 00:00:00
Title: Nariadenie Rady (EÚ) 2017/762 z 25. apríla 2017, ktorým sa mení nariadenie (EÚ) č. 479/2013 o upustení od povinnosti podávať predbežné colné vyhlásenia o vstupe a výstupe na tovar Únie, ktorý sa prepravuje cez neumský koridor

3.5.2017   
               
               
                  SK
               
               
                  Úradný vestník Európskej únie
               
               
                  L 114/1
               
            NARIADENIE RADY (EÚ) 2017/762
      z 25. apríla 2017,
      ktorým sa mení nariadenie (EÚ) č. 479/2013 o upustení od povinnosti podávať predbežné colné vyhlásenia o vstupe a výstupe na tovar Únie, ktorý sa prepravuje cez neumský koridor
      RADA EURÓPSKEJ ÚNIE,
      so zreteľom na Zmluvu o fungovaní Európskej únie,
      so zreteľom na Akt o pristúpení Chorvátska, a najmä na jeho článok 43,
      so zreteľom na návrh Európskej komisie,
      keďže:
      
                  (1)
               
               
                  V článku 4 písm. a) nariadenia Rady (EÚ) č. 479/2013 (1) sa stanovuje upustenie od povinnosti podávať predbežné colné vyhlásenia o vstupe a výstupe na tovar Únie, ktorý sa prepravuje cez neumský koridor, pokiaľ celková hodnota zásielok tovaru Únie nepresahuje 10 000 EUR a pokiaľ tovar Únie sprevádzajú faktúry alebo prepravné doklady spĺňajúce podmienky písmena b) uvedeného článku (ďalej len „upustenie“).
               
            
                  (2)
               
               
                  Prahová hodnota 10 000 EUR bola určená s odkazom na ekvivalentnú prahovú hodnotu stanovenú v článku 317 ods. 4 nariadenia Komisie (EHS) č. 2454/93 (2).
               
            
                  (3)
               
               
                  Po nadobudnutí účinnosti Colného kódexu Únie v nariadení Európskeho parlamentu a Rady (EÚ) č. 952/2013 (3) bol článok 317 ods. 4 nariadenia (EHS) č. 2454/93 nahradený článkom 126 ods. 1 delegovaného nariadenia Komisie (EÚ) 2015/2446 (4), ktorý stanovuje prahovú hodnotu 15 000 EUR. S cieľom zabezpečiť jednotné uplatňovanie colných predpisov Únie je preto vhodné zosúladiť rozsah pôsobnosti upustenia s uvedenou prahovou hodnotou.
               
            
                  (4)
               
               
                  Z dôvodov právnej istoty a právnej zrozumiteľnosti by sa mali aktualizovať niektoré odkazy v nariadení (EÚ) č. 479/2013.
               
            
                  (5)
               
               
                  Je preto vhodné zmeniť nariadenie (EÚ) č. 479/2013 zodpovedajúcim spôsobom,
               
            PRIJALA TOTO NARIADENIE:
      Článok 1
      Nariadenie (EÚ) č. 479/2013 sa mení takto:
      
                  1.
               
               
                  V článku 2 sa bod 1 nahrádza takto:
                  
                              „1.
                           
                           
                              „tovar Únie“ je „tovar Únie“ vymedzený v článku 5 bode 23 nariadenia Európskeho parlamentu a Rady (EÚ) č. 952/2013 (*1);
                           
                        
                     (*1)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).“"
						
               
            
                  2.
               
               
                  Článok 4 sa mení takto:
                  
                              a)
                           
                           
                              v písmene a) sa číselná hodnota „10 000 EUR“ nahrádza číselnou hodnotou „15 000 EUR“;
                           
                        
                              b)
                           
                           
                              v písmene b) sa bod i) nahrádza takto:
                              
                                          „i)
                                       
                                       
                                          obsahujú aspoň údaje uvedené v článku 126 ods. 2 prvom pododseku delegovaného nariadenia Komisie (EÚ) 2015/2446 (*2);
                                       
                                    
                                 (*2)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).“"
						
                           
                        
            Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Luxembutgu 25. apríla 2017
         
            
               Za Radu
            
            
               predseda
            
            I. BORG
         
      
      
         (1)  Nariadenie Rady (EÚ) č. 479/2013 z 13. mája 2013 o upustení od povinnosti podávať predbežné colné vyhlásenia o vstupe a výstupe na tovar Únie, ktorý sa prepravuje cez neumský koridor (Ú. v. EÚ L 139, 25.5.2013, s. 1).
      
         (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, 11.10.1993, s. 1).
      
         (3)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
      
         (4)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).